آیت الله بشیر نجفی:

قبائلی اختلافات حرام ہیں

رسا نیوز ایجنسی – مراجع تقلید نجف اشرف میں سے آیت الله بشیر نجفی نے قومی اتحاد و یکجہتی کی تاکید کی اور کہا: قبائلی اور قومی اختلافات حرام ہیں ۔

خبر کا کوڈ: ۸۷۱۴

تاریخ: ۱۸ بهمن ۲۰۱۵ - ۱۷:۰۹

رسا نیوز ایجنسی کے رپورٹر کی عراق سے رپورٹ کے مطابق، مراجع تقلید نجف اشرف میں سے آیت الله بشیر نجفی نے آج اپنے دفتر میں عراقی ترکمنوں سے ملاقات و گفتگو کی ۔

حضرت آیت الله نجفی نے اس ملاقات میں عراق کے حالیہ سیاسی اور سیکورٹی مسائل پر تبصرہ کرتے ہوئے ترکمن نشین علاقے طوزخورماتو کی حالیہ مڈبھیڑ کا تجزیہ کیا ۔

انہوں نے واضح طور پر کہا: شیعہ مذھب کے ماننے والے اھل بیت علیہم السلام اور حقیقی اسلام کی پیروی میں ہمیشہ دباو کا شکار رہے ہیں ۔

اس مرجع تقلید نے یاد دہانی کی: عراق ان دنوں بہت ساری مشکلات و خطرات سے روبرو ہے ، ان مسائل سے نجات کا واحد راستہ شخصی و ذاتی مفادات پر عمومی مفادات کو مقدم کرنا ہے ، ملکی مفادات ، ذاتی اور قبائلی مفادات پر مقدم ہیں ۔

انہوں نے مزید کہا: عراقی ترکمنوں نے دین ، مقدسات اور اس ملک کے حق میں بہت سارے شھید دئے ہیں ۔

حضرت آیت الله نجفی نے عراقیوں سے درخواست کی کہ اتحاد و یکجہتی کے ساتھ شھروں میں امن و امان کا ماحول قائم رکھیں اور مشترکہ دشمن یعنی داعش و دیگر دھشت گرد تنظیموں سے مقابلہ کریں ۔

انہوں نے کہا: قبائلی اور قومی اختلافات کی آگ کو شعلہ ور کرنا حرام ہے ۔